สวัสดีค่ะ หนูเป็นประจำเดือนล่าสุด 9 ส.ค ค่ะ มีเพศสัมพัน์วันที่ 29 ส.ค ซึ่งวันไข่ตกผ่านมาแล้วค่ะ มีการทานยาคุมฉุกเฉินในวันที่30 ส.ค เวลา 10โมงกว่าๆ ตอนมีเพศสัมพันธ์ครั้งแรกใส่ถุงค่ะ เสร็จแล้วต่อรอบ2 แต่ว่าเกิดเหตุถุงยางแตก แฟนบอกว่ายังไม่ได้ล้างจากครั้งที่แล้วด้วยค่ะคุณ ตอนนี้รู้สึกท้องน้อยป่องมากค่ะ ท้องอืด เรอบ่อย -อยากทราบว่ายาคุมฉุกเฉินที่ทานมีผลช่วยบ้างมั้ยคะ -ประจำเดือนจะมาล่าช้าหรือไม่ -สามารถเช็คการตั้งครรภ์ได้ประมาณวันที่เท่าไหร่คะ ขอบล่วงหน้านะคะ
สวัสดีค่ะ Copsการมีถุงยางอนามัยแตกหรือฉีกขาดขณะมีเพศสัมพันธ์ เป็นข้อบ่งชี้ในการใช้ยาคุมฉุกเฉินตามไปหลังมีเพศสัมพันธ์ค่ะ โดยยาคุมฉุกเฉินหากได้รับประทานภายใน 72 ชั่วโมงหลังมีเพศสัมพันธ์ รับประทานครบและตรงเวลาตามข้างฉลากกำหนด มีโอกาสตั้งครรภ์ได้น้อย ยาจะมีประสิทธิภาพได้ประมาณ 80-90%หลังการใช้ยาคุมกำเนิดแบบฉุกเฉินนั้น อาจทำให้มีอาการคลื่นไส้อาเจียน ท้องอืด แน่นท้อง ประจำเดือนมาคลาดเคลื่อนได้แต่ไม่ควรเกิน 7 วัน หรือมีเลือดออกผิดปกติทางช่องคลอดได้ค่ะดังนั้นประจำเดือนอาจมาล่าช้าไปได้ แต่สามารถตรวจยืนยันการตั้งครรภ์ได้ก่อนโดยไม่ต้องรอให้ประจำเดือนมาช้า ชุดตรวจครรภ์ทางปัสสาวะให้ผลบวกได้ตั้งแต่ 10-14 วันหลังปฏิสนธิหรือประมาณ 2-3 สัปดาห์หลังมีเพศสัมพันธ์ค่ะ